钦定古今图书集成/明伦汇编/官常典/第128卷 > 《绍兴六年特授颜师禹右迪功郎诏》
## 钦定古今图书集成/明伦汇编/官常典/第128卷 > 《绍兴六年特授颜师禹右迪功郎诏》

同前

敕：颜师禹。朕遭世中否，思古兴怀。奉唐室之多贤，壮
平原之大节。英风丕著，恨不与之同时。遗像俨然，迄
今犹有生气。访之远裔，仅齿齐民。特加异恩，宠以命
秩。录功臣之世，朕无愧于《周诗》；对先人之光，尔尚存
于家范。可特授右迪功郎。